**Роберт Седракавіч Качаран** (арм.: Ռոբերտ Սեդրակի Քոչարյան; 31 жніўня 1954, Сцепанакерт, НКАВ, Азербайджанская ССР) — другі прэзідэнт Рэспублікі Арменія з 30 сакавіка 1998 года па 9 красавіка 2008 года. Першы прэзідэнт Нагорна-Карабахскай Рэспублікі.

Біяграфія
---------

У 1972—1974 гг. служыў у Савецкай арміі. У 1975—1976 гг. працаваў на розных прадпрыемствах у Сцепанакерце і Маскве. У 1977—1982 гг. вучыўся на электратэхнічным факультэце Ерэванскага політэхнічнага інстытута, атрымаў дыплом з адзнакай. У 1980—1981 гг. працаваў інжынерам-механікам на Сцепанакерцкім электратэхнічным заводзе. З 1981 г. працаваў на розных пасадах у Сцепанакерцкім гаркаме УЛКСМ, займаў пасаду другога сакратара Степанакерцкага гаркама УЛКСМ, з 1986 г. — інструктар Сцепанакерцкага гаркама КПСС. У 1987—1989 гг. узначальваў партыйную арганізацыю карабахскага шаўковага камбіната. З лютага 1988 г. з’яўляўся адным з лідараў Арцахскага руху, члены якога змагаліся за выхад Нагорна-Карабахскай Аўтаномнай вобласці з Азербайджанскай ССР і яе наступнае ўключэнне ў склад Арменіі. Быў членам групы «Крунк», узначальваў арганізацыю «Міацум» («Далучэнне»).

З 15 жніўня 1992 па 24 снежня 1994 гг. — прэм’ер-міністр самаабвешчанай Нагорна-Карабахскай Рэспублікі. З 29 снежня 1994 па 20 сакавіка 1997 гг. — першы прэзідэнт Нагорна-Карабахскай Рэспублікі.

З 20 сакавіка 1997 па 9 красавіка 1998 гг. — прэм’ер-міністр Арменіі.

З 30 сакавіка 1998 па 9 красавіка 2008 гг. — Прэзідэнт Арменіі. У 2008 г. армянская апазіцыя на чале з першым прэзідэнтам Лявонам Тэр-Петрасянам, які балатаваўся на чарговых прэзідэнцкіх выбарах, праводзіла ў цэнтры Ерэвана мітынгі, выказваючы незадаволенасць вынікамі галасавання. Акцыі пратэсту выліліся 1—2 сакавіка 2008 г. ў сутыкненні мітынгоўцаў з сіламі правапарадку, у выніку якіх загінулі дзесяць чалавек, больш за 200 былі параненыя.

Крымінальны пераслед
--------------------

Спецыяльная следчая служба Арменіі 26 ліпеня 2018 г. прад’явіла Качарану абвінавачанне ў гвалтоўным звяржэнні канстытуцыйнага ладу ў 2008 г. У той жа дзень экс-прэзідэнта краіны дапыталі ў межах крымінальнай справы аб забойствах на пратэстных акцыях апазіцыі 1 сакавіка 2008 г..

У 2018—2019 гг. Качарана неаднаразова арыштоўвалі і адпускалі па справе 1 сакавіка. Станам на чэрвень 2020 Качаран вызвалены ў трэці раз.

Сям’я
-----

Жанаты, мае трох дзяцей.

Зноскі
------

1. 1 2  nashaniva.by
2. ↑  Экс-прэзыдэнта Армэніі Качар’яна вызвалілі пад заклад 4 мільёны даляраў

Спасылкі
--------

* Лагатып Вікісховішча На Вікісховішчы ёсць медыяфайлы па тэме Роберт Качаран

| Прэзідэнты Арменіі |
| --- |
| Сцяг Арменіі | 
Лявон Тэр-Петрасян (1991—1998) •
Роберт Качаран (1998—2008) •
Серж Саргсян (2008—2018) •
Армен Саркісян (2018—2022) •
Ваагн Хачатран (з 2022)
 |



| ⛭Сцяг Арменіі Прэм’ер-міністры Арменіі |
| --- |
| 
* Вазген Манукян (1990—1991)
* Гагік Аруцюнян (1991—1992)
* Хасроў Аруцюнян (1992—1993)
* Грант Баграцян (1993—1996)
* Армен Саркісян (1996—1997)
* Роберт Качаран (1997—1998)
* Армен Дарбінян (1998—1999)
* Вазген Саргсян (1999)
* Арам Саргсян (1999—2000)
* Андранік Марганян (2000—2007)
* Серж Саргсян (2007—2008)
* Тыгран Саргсян (2008—2014)
* Авік Абраамян (2014—2016)
* Карэн Карапецян (2016—2018)
* Серж Саргсян (2018)
* Карэн Карапецян (2018, в.а.)
* Нікол Пашынян (2018, в.а.)

 | Герб Арменіі |

|  |  |
| --- | --- |
| ⚙️   У сацыяльных сетках | Facebook · Telegram · X · X |
| Фота, відэа і аўдыё | Instagram · YouTube |
| Тэматычныя сайты | Olympedia |
| Слоўнікі і энцыклапедыі | Вялікая нарвежская · Вялікая расійская (старая версія) · Лентапедыя · Britannica (онлайн) · Brockhaus · Notable Names Database · OpenSanctions |
| Нарматыўны кантроль | GND: 133957853 · ISNI: 0000 0001 1460 8306 · LCCN: n2001047063 · NKC: jn20020716350 · VIAF: 43042245 |